1.  การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  ผลิตภัณฑ์และบริการหลักของบริษัทสามารถแบ่งออกเป็น 3 ประเภท ดังต่อไปนี้

1.  ผลิตภัณฑ์ชิ้นส่วนเหล็กที่ใช้ในอุตสาหกรรม

  ได้แก่ การนำเหล็กม้วนมาตัดจำหน่ายและการให้บริการรับจ้างตัดเหล็กของลูกค้า โดยผลิตภัณฑ์ที่

ได้จะมี 2 ลักษณะ คือ เหล็กแผ่น (Cutting Sheet) และเหล็กม้วน (Slitting Coil)

เหล็กที่ใช้ในอุตสาหกรรมการผลิตเป็นผลิตภัณฑ์และบริการหลักที่ทำรายได้ที่ทำรายได้ให้แก่บริษัท
โดยเป็นการตัดเหล็กเพื่อจำหน่ายให้แก่ลูกค้า และรายได้จากการตัดเหล็กเพื่อจำหน่าย แบ่งเป็น 2
กรณี ดังต่อไปนี้

  1.1 การตัดเหล็กจำหน่าย

บริษัทจะเป็นผู้นำเหล็กมาตัดหรือแปรรูปตามขนาดที่ต้องการและจำหน่ายให้แก่ลูกค้า
นอกจากนี้บริษัทมีการนำเข้าเหล็กให้ลูกค้า
เพื่อนำมาตัดและแปรรูปจำหน่ายเป็นชิ้นส่วนโลหะเหล็กขั้นต้น

2.  การบริการรับจ้างตัดเหล็ก

  บริษัทมีการให้บริการรับจ้างตัดเหล็กของลูกค้า โดยที่ลูกค้าจะเป็นผู้สั่งซื้อเหล็กเองและ

นำมาให้บริษัทตัดหรือแปรรูปเป็นชิ้นส่วนโลหะเหล็กตามต้องการ
โดยบริษัทจะคิดเฉพาะรายได้จากการให้บริการตัดเหล็ก

บริษัทสามารถจัดสรรเหล็กทุกขนาดและทุกประเภท โดยใช้เครื่องจักรอันทันสมัยและมีประสิทธิภาพสูง
ซึ่งแปรรูปได้ทั้งเหล็กแผ่นและเหล็กม้วนที่มีความหนา ตั้งแต่ 0.25-12 มิลลิเมตร
และความกว้างได้ถึง 2,000 มิลลิเมตร โดยไม่จำกัดความยาว ผลิตภัณฑ์ที่ได้มี 2 ลักษณะ คือ

เหล็กแผ่น(Cutting Sheet)
ได้แก่การนำเหล็กม้วนที่มีขนาดความกว้างตามที่ต้องการมาตัดเพื่อให้ได้เหล็กแผ่นตามขนาด
หน้ากว้างและความยาวที่ลูกค้าต้องการ

เหล็กม้วน (Slitting Coil) ได้แก่การนำเหล็กม้วนใหญ่ (Mother Coil)
ตามชนิดที่ลูกค้าระบุมาตัดตามขนาดหน้ากว้างของเหล็ก
และม้วนกลับเพื่อที่จะจำหน่ายเป็นเหล็กม้วนเล็กตามความกว้างที่ต้องการ
โดยลูกค้าที่สั่งซื้อเหล็กม้วนนี้จะต้องไปตัดอีกก่อนที่จะนำไปใช้ในการผลิต

สำหรับผลิตภัณฑ์เหล็กที่ได้ทั้งเหล็กแผ่น (Cutting Sheet) และเหล็กม้วน (Slitting Coil)
ขนาดต่าง ๆ จะถูกนำไปใช้ในอุตสาหกรรมต่อเนื่องต่าง ๆ ที่สำคัญ ได้แก่ อุตสาหกรรมยานยนต์
เครื่องใช้ไฟฟ้า-อิเล็คโทรนิกส์ เฟอร์นิเจอร์ และอุตสาหกรรมต่าง ๆ
ที่ใช้เหล็กเป็นวัตถุดิบในการบวนการผลิต

2.  ผลิตภัณฑ์ชิ้นส่วนวัสดุก่อสร้าง

  ได้แก่ ชิ้นส่วนเหล็กที่ใช้เป็นส่วนประกอบของอาคาร ซึ่งเป็นเหล็กเคลือบผิวขึ้นรูปที่ใช้ทำหลังคา

โครงหลังคา ฝ้า เพดาน และแผ่นปูพื้น เป็นต้น นอกจากนี้ยังมีผนังสำเร็จรูปเอนกประสงค์
เหล็กขึ้นรูปชนิดต่าง ๆ และ โครงสร้างสำเร็จรูป 3 มิติ
ซึ่งบริษัทจะเป็นผู้ออกแบบและติดตั้งผลิตภัณฑ์ต่าง ๆ ให้ลูกค้า

ผลิตภัณฑ์ชิ้นส่วนวัสดุก่อสร้าง ประกอบด้วยชิ้นส่วนเหล็กที่ใช้ในอุตสาหกรรมการก่อสร้าง
ซึ่งบริษัทเป็นผู้นำเข้าเหล็กเพื่อนำมาผลิตพร้อมทั้งให้บริการติดตั้ง โดยผลิตภัณฑ์ชิ้นส่วนวัสดุก่อสร้าง
ได้แก่ เหล็กเคลือบผิวขึ้นรูป (Corrugated Coated Sheets)
ซึ่งเป็นผลิตภัณฑ์ที่ใใช้เป็นส่วนประกอบของอาคารทุกประเภททั้งภายในและภายนอก
โดยบริษัทเป็นผู้นำเข้าเหล็กเคลือบประเภทต่าง ๆ มารีดลอนขึ้นรูป
โดยใช้เครื่องจักรที่ทันสมัยและสามารถผลิตได้ความยาวตามที่ต้องการ
และผลิตภัณฑ์ที่ได้จะมีรูปแบบตามลักษณะการใช้งาน ได้แก่ เหล็กแผ่นที่ใช้ทำหลังคา ผนัง ฝ้า เพดาน

บานเกร็ด ช่องลม และแผ่นปูพื้น เป็นต้น โดยผลิตภัณฑ์ดังกล่าวมีความสวยงาม แข็งแรง ทนทาน
นำหนักเบาและสามารถติดตั้งได้รวดเร็ว

ผลิตภัณฑ์ชิ้นส่วนวัสดุก่อสร้างที่ผลิตจากเหล็กเคลือบผิวและรีดลอนขึ้นรูป
โดยใช้เครื่องจักรที่ทันสมัยผลิตได้โดยไม่จำกัดความยาว
และสามารถผลิตจากเหล็กเคลือบประเภทต่าง ๆ ได้ดังนี้

-   เหล็กเคลือบอลูมิเนียม (Aluminized Coating)

-   เหล็กเคลือบสังกะสีเคลือบสี (Galvanized Colored)

-   เหล็กเคลือบอลูมิเนียมผสมสังกะสีเคลือบสี (Aluzinc Colored)

-   เหล็กเคลือบอลูมิเนียมผสมสังกะสี (Aluzinc)

-   เหล็กเคลือบสังกะสี (Galvanized)

  สำหรับผลิตภัณฑ์ชิ้นส่วนวัสดุก่อสร้างนั้นเป็นการนำเหล็กม้วนไปขึ้นรูปและติดตั้ง ซึ่งส่วนใหญ่บริษัทจะ

เป็นผู้ออกแบบและติดตั้งให้ โดยบริษัทจะผลิตชิ้นส่วนวัสดุก่อสร้างตามที่ออกแบบไว้
ซึ่งอาจขายโดยตรงแก่ลูกค้า หรือนำไปติดตั้งให้ลูกค้ายังสถานที่ต่าง ๆ ด้วย

นอกจากนี้ยังมีผลิตภัณฑ์เหล็กขึ้นรูปชนิดต่าง ๆ (Structure Steel) ได้แก่
เหล็กกลวงสำหรับก่อสร้าง ราวเหล็กลูกฟูกกันรถ และเสากลมเรียวที่ใช้สำหรับติดตั้งโคมไฟ เป็นต้น

ผนังสำเร็จรูปเอนกประสงค์ (Steel Panel) ผนังสำเร็จรูปที่ผลิตจากเหล็กเคลือบกันสนิม
และเคลือบผิวด้วยสีคุณภาพสูงหลังขึ้นรูป โดยการพับขอบทุกด้าน ทำให้ผิวหน้ามีลักษณะเป็นแผ่นเรียบ
จึงติดตั้งได้ทั้งลักณษะเรียบ และโค้งมนตามต้องการ สามารถใช้ได้ทั้งภายในและภายนอกอาคาร
หรือหุ้มเสาอาคารได้อย่างสวยงาม ออกแบบรูปทรงได้หลากหลาย มีความทนทาน
และมีน้ำหนักเบากว่าผนังทั่วไป ผลิตภัณฑ์ดังกล่าวผลิตภายใต้ลิขสิทธิ์จาก “Tsukiboshi”
ซึ่งเป็นผู้ผลิตชั้นนำจากประเทศญี่ปุ่น
โดยบริษัทจะเป็นผู้ออกแบบและซื้อผนังสำเร็จรูปมาเพื่อดำเนินการติดตั้งให้ลูกค้า

โครงสร้างสำเร็จรูป 3 มิติ (Space Frame) เป็นโครงสร้างสำเร็จรูปในระบบ 3 มิติ
โดยมีส่วนประกอบคือ ท่อ (Pipe) คอนเนคเตอร์ (Connector) ที่ทำหน้าที่เป็นตัวยึด และบอลล์
(Ball) ที่เป็นตัวประกอบหลักโดยเป็นจุดศูนย์กลางยึดประกอบร่วมกับท่อในแต่ละจุด
ซึ่งสามารถออกแบบรูปทรงได้อย่างอิสระทั้งอาคารรูปทรงแบบราบ รูปทรงกระบอก
หรือผิวโค้งซับซ้อนได้ตามต้องการ และออกแบบระยะห่างระหว่างเสาได้มากกว่า 100 เมตร
จึงเหมาะสำหรับอาคารแสดงสินค้า ยิมเนเซียม อาคารสนามกีฬาในร่ม โรงแรม ห้างสรรพสินค้า
และอาคารสำนักงานต่าง ๆ ที่ต้องการพื้นที่กว้างขวางและไม่มีเสาภายใน
สำหรับผลิตภัณฑ์โครงสร้างสำเร็จรูป 3 มิตินั้น
บริษัทจะเป็นผู้ออกแบบโครงสร้างและสั่งซื้อส่วนประกอบต่าง ๆ
เพื่อนำมาประกอบพร้อมทั้งติดตั้งให้แก่ลูกค้า

3.  ผลิตภัณฑ์อื่น ๆ

  ได้แก่การขึ้นรูปชิ้นส่วนเหล็กในลักษณะสำเร็จรูปหรือกึ่งสำเร็จรูป ซึ่งจะได้ชิ้นส่วนเหล็กที่จะนำไป

ใช้ในการผลิตในอุตสาหกรรมต่าง ๆ นอกจากนี้ยังมีการแปรรูปท่อเหล็ก (Steel Pipe)
เพื่อจำหน่ายให้แก่ลูกค้าตามขนาดที่ต้องการ

บริษัทมี Blanking Line และ Forming Line โดยมีเครื่อง Press และเครื่อง Bender
ไว้สำหรับขึ้นรูปเหล็กแผ่นให้ในกรณีที่ลูกค้าต้องการความสะดวกในการใช้งาน
ซึ่งสามารถผลิตชิ้นงานได้หลากหลายรูปแบบ โดยการปั๊มชิ้นส่วนในลักษณะสำเร็จรูปหรือกึ่งสำเร็จรูป
เช่น ชิ้นส่วนหม้อหุงข้าว เตารีด และชิ้นส่วนรถจักรยานยนต์ เป็นต้น
ทั้งนี้เพื่อเป็นการเพิ่มการบริการลูกค้าให้ได้หลากหลายรูปแบบสำหรับลูกค้าที่ต้องการบริการที่ครบวงจร
โดยการขึ้นรูปเหล็กแผ่นของบริษัทมี 2 กรณี ดังนี้

การขึ้นรูปเหล็กแผ่นเพื่อจำหน่าย ในกรณีลูกค้าต้องการให้ปั๊มชิ้นส่วนเหล็ก
บริษัทจะนำเหล็กของบริษัทไปเข้าขั้นตอนขึ้นรูปให้ตามแบบที่ต้องการและขายเป็นชิ้นส่วน
โดยบริษัทจะคิดค่าเหล็กรวมค่าบริการจากลูกค้า

การรับจ้างขึ้นรูปเหล็กแผ่น ลูกค้านำเหล็กแผ่นมาให้บริษัทขึ้นรูปตามแบบที่ต้องการ
โดยบริษัทจะคิดเฉพาะค่าบริการจากลูกค้า นอกจากนี้ยังมีผลิตภัณฑ์อื่นๆ ในลักษณะของท่อเหล็ก
ซึ่งบริษัทจะตัดจำหน่ายตามขนาดความหนา เส้นผ่าศูนย์กลางและความยาวที่ลูกค้าต้องการ

ผลิตภัณฑ์ชิ้นส่วนเหล็กของบริษัทฯ ที่ผลิตตามความต้องการของลูกค้า (Job Order)
สามารถนำไปใช้เป็นวัตถุดิบในการผลิตของอุตสาหกรรมต่อเนื่องต่างๆ เช่น

อุตสาหกรรมก่อสร้าง : ใช้เหล็กในการทำหลังคา โครงหลังคา แผ่นปูพื้น ผนัง ฝ้าเพดาน วงกบ 

ราวลูกฟูกคาน เสาไฟฟ้า และสะพาน เป็นต้น

อุตสาหกรรมยานยนต์ : ใช้เหล็กในส่วนประกอบการผลิตรถยนต์ รถตู้ รถบรรทุก รถจักรยานยนต์ 

รถจักรยาน เรือ ล้อเลื่อน อากาศยาน รถไฟ และรถราง เป็นต้น

อุตสาหกรรมเครื่องใช้ไฟฟ้า : ใช้เหล็กเป็นส่วนประกอบในการผลิตเครื่องกำเนิดไฟฟ้า เครื่องซักผ้า

และอิเล็คโทรนิกส์ เครื่องปิ้งขนมปัง เครื่องบันทึกเสียงและภาพ เครื่องทำน้ำอุ่น

เครื่องปรับอากาศ เครื่องรับโทรทัศน์ เครื่องคอมพิวเตอร์ ตู้เย็น เครื่องเสียง

หม้อหุงข้าว เครื่องคำนวณ เครื่องครัว เตาแก๊ส เตาอบ และพัดลม เป็นต้น

อุตสาหกรรมเฟอร์นิเจอร์ : ใช้เหล็กเป็นส่วนประกอบของเฟอร์นิเจอร์ที่ใช้ในสำนักงาน สถาบันการ

ศึกษา สถาบันการเงิน และห้างสรรพสินค้า ได้แก่ โต๊ะ เก้าอี้ ฉากกั้น 

ตู้นิรภัย และตู้ชนิดต่าง ๆ ชั้นวางของ และเวทีสำเร็จรูป เป็นต้น

อุตสาหกรรมอื่น ๆ : ใช้เหล็กเป็นชิ้นส่วนในอุตสาหกรรมทุกประเภทตามที่ลูกค้าต้องการ

สิทธิหรือข้อจำกัดในการประกอบธุรกิจ

บริษัทได้รับการส่งเสริมการลงทุนตามบัตรส่งเสริมเลขที่ 1700/2538 ลงวันที่ 18 กันยายน 2538
โดยได้รับสิทธิประโยชน์ ดังนี้

-   ยกเว้นภาษีเงินได้นิติบุคคล เป็นเวลา 8 ปี (สิ้นสุดปี 2547)

-   ลดหย่อนภาษีนิติบุคคล ในอัตราร้อยละ 50 ของอัตราปกติเป็นเวลา 5
    ปีจากพ้นกำหนดการยกเว้นภาษีเงินได้นิติบุคคล (สิ้นสุด ปี 2552)

-   ลดภาษีนำเข้าวัตถุดิบจากอัตราร้อยละ 75 ของภาษีนำเข้าวัตถุดิบทั้งหมด
    สำหรับการผลิตขายในประเทศเป็นเวลา 5 ปี (สิ้นสุดปี 2544)

-   การหักค่าขนส่ง ไฟฟ้า ประปา เป็น 2 เท่าในการคำนวณภาษีเงินได้นิติบุคคล มีกำหนด 10
    ปีตั้งแต่มีรายได้ (สิ้นสุด ปี 2549)

(2) การตลาดและภาวะการแข่งขัน

การตลาด

(1) กลยุทธ์ทางการตลาด

1.  บริษัทมีผลิตภัณฑ์ที่มีคุณภาพและมาตรฐานเทียบเท่ามาตรฐานอุตสาหกรรม (มอก.)
    ของกระทรวงอุตสาหกรรม, Japanese Industrial Standard of Japan (JIS),
    Underwriters Laboratories Inc. of USA (UL), และ British Standard of
    England (BS) เนื่องจากมีแหล่งวัตถุดิบที่มีคุณภาพดี
    และผลิตจากเครื่องจักรที่มีประสิทธิภาพสูง การใช้เทคโนโลยีอันทันสมัย
    รวมทั้งมีการควบคุมคุณภาพสินค้าให้เป็นไปตามมาตรฐาน

2.  บริษัทมีผลิตภัณฑ์หลายประเภท โดยมีระบบควบคุมสินค้าคงคลังที่มีประสิทธิภาพ
    และมีวัตถุดิบให้เลือกได้มาก
    ทำให้สามารถตอบสนองความต้องการของลูกค้าในการสำรองวัตถุดิบไว้อย่างเพียงพอ

3.  บริษัทสามารถจัดส่งผลิตภัณฑ์ให้แก่ลูกค้าได้ทันต่อความต้องการ
    โดยมีการวางแผนการจัดเก็บสต๊อกวัตถุดิบตลอดจนการวางแผนการผลิตอย่างเหมาะสม
    จึงทำให้กระบวนการผลิตดำเนินไปอย่างมีประสิทธิภาพ ซึ่งผลิตภัณฑ์ต่าง ๆ
    จะได้รับการบรรจุหีบห่อตามมาตรฐานที่กำหนดเพื่อจัดส่งให้แก่ลูกค้าได้ตรงเวลา

4.  บริษัทมีการให้บริการได้หลายรูปแบบและครบวงจร โดยมีการผลิตที่มีประสิทธิภาพ
    จึงทำให้สามารถจัดสรรเหล็กให้ได้ขนาด ตามรูปแบบที่ลูกค้าต้องการ

5.  บริษัทใช้ระบบคอมพิวเตอร์ที่ทันสมัยในการควบคุมระบบงาน
    โดยเฉพาะในการจัดเก็บสต๊อกสินค้าและการผลิต
    จึงทำให้มีการสำรองวัตถุดิบได้อย่างเพียงพอในระดับที่เหมาะสม
    รวมทั้งมีปริมาณเศษเหล็กที่เกิดขึ้นในกระบวนการผลิตในปริมาณน้อย

6.  บริษัทมีทีมงานวิศวกรและผู้เชี่ยวชาญจากต่างประเทศที่มีประสบการณ์ให้คำปรึกษา และแนะนำ
    จึงทำให้เลือกสรรวัตถุดิบที่มีคุณภาพ และใช้กรรมวิธีการผลิตที่มีประสิทธิภาพ ซึ่งเป็นการยอมรับ
    และความมั่นใจในการผลิตผลิตภัณฑ์ของบริษัทให้แก่ลูกค้าเป็นอย่างดี

7.  บริษัทมีบริการหลังการขาย
    โดยมีทีมงานผู้เชี่ยวชาญให้คำปรึกษาในกรณีที่ลูกค้ามีปัญหาด้านการผลิต

(2) ลักษณะของลูกค้าและความสัมพันธ์ระหว่างลูกค้ากับบริษัท

  ลูกค้าของบริษัทประกอบด้วยกลุ่มผู้ประกอบการในอุตสาหกรรมต่าง ๆ ที่ใช้เหล็กเป็นวัตถุดิบ

ในการผลิต ได้แก่ อุตสาหกรรมรถยนต์ เครื่องใช้ไฟฟ้าและอิเล็คโทรนิกส์
และอุตสาหกรรมเฟอร์นิเจอร์ เป็นต้น
โดยที่ลูกค้าของบริษัทมีทั้งลูกค้าประจำและลูกค้าทั่วไปที่อยู่ในอุตสาหกรรมทั้งขนาดใหญ่ ขนาดกลาง
และขนาดเล็ก นอกจากนี้ยังมีกลุ่มลูกค้าที่อยู่ในอุตสาหกรรมการก่อสร้าง ได้แก่
บริษัทรับเหมาก่อสร้าง เจ้าของกิจการ หน่วยงานราชการ
ตลอดจนบริษัทก่อสร้างร่วมทุนระหว่างไทยและญี่ปุ่น

ในด้านความสัมพันธ์กับลูกค้านั้น บริษัทมีการส่งเสริมการขายให้ลูกค้าประจำและลูกค้าทั่วไป
โดยให้คำแนะนำคำปรึกษาเกี่ยวกับผลิตภัณฑ์จากผู้เชี่ยวชาญทางด้านเหล็กทั้งในและต่างประเทศ
โดยทีมงานวิศวกรและช่างที่ชำนาญคอยควบคุมและตรวจสอบการดำเนินงาน
เพื่อให้คุณภาพของงานเป็นไปตามมาตรฐานที่ลูกค้าต้องการ
ซึ่งเป็นผลมาจากการที่บริษัทมีประสบการณ์ในธุรกิจการผลิตชิ้นส่วนเหล็กมานานกว่า 10 ปี
และลูกค้าส่วนใหญ่มีการติดต่อและมีความสัมพันธ์กันยาวนาน โดยมีการให้ความร่วมมือกันดีตลอดมา

(3) การจำหน่ายและช่องทางการจำหน่าย

1.  การจำหน่ายให้ผู้ประกอบการในอุตสาหกรรมการผลิต

  บริษัทมีการจำหน่ายส่วนใหญ่ให้แก่ผู้ประกอบการในอุตสาหกรรมการผลิต โดยมี

นโยบายเน้นไปที่อุตสาหกรรมขนาดใหญ่
ลูกค้าในกลุ่มนี้จะใช้เหล็กในปริมาณมากและมีปริมาณการใช้ที่แน่นอน และมีการติดต่อกันเป็นประจำ
ซึ่งลูกค้าจะแจ้งปริมาณความต้องการใช้เหล็ก และมีคำสั่งซื้อมายังบริษัทล่วงหน้าประมาณ 1-2 เดือน
เพื่อให้สำรองเหล็กได้ทันความต้องการ
สำหรับการขายผลิตภัณฑ์จะเป็นการกำหนดวงเงินเครดิตตั้งแต่ 1-4 เดือนขึ้นอยู่กับลูกค้าแต่ละราย
โดยการจำหน่ายจะมีพนักงานขายไปติดต่อกับผู้ซื้อโดยตรง

2.  การจำหน่ายให้ผู้ประกอบการในอุตสาหกรรมการก่อสร้าง

  บริษัทมีการจำหน่ายให้ผู้ประกอบการอุตสาหกรรมก่อสร้าง โดยมีการจำหน่ายให้

กับกลุ่มลูกค้าประจำ ได้แก่ บริษัทก่อสร้างร่วมทุนระหว่างไทย-ญี่ปุ่น
ซึ่งเป็นบริษัทก่อสร้างขนาดใหญ่และขนาดกลาง
และเป็นบริษัทที่รับเหมาก่อสร้างครบวงจรเป็นส่วนใหญ่
นอกจากนี้ยังมีกลุ่มโรงงานอุตสาหกรรมตลอดจนคลังเก็บสินค้า โดยการจำหน่ายให้กับลูกค้าประจำ
ซึ่งบริษัทจำหน่ายโดยตรงผ่านพนักงานขายของบริษัท

นอกจากนี้บริษัทมีการจำหน่ายโดยตรงให้กับกลุ่มลูกค้าทั่วไป
โดยการติดต่อผ่านสถาปนิกและบริษัทออกแบบหรือเจ้าของโครงการโดยตรง เพื่อกำหนดรูปแบบ
วัสดุอุปกรณ์ที่ใช้ให้เหมาะสมกับความต้องการของโครงการ

สำหรับการจำหน่ายให้ลูกค้าทั่วไปนั้น เป็นกลุ่มลูกค้าที่เป็นเจ้าของกิจการบริษัทรับเหมาก่อสร้างทั่วไป
และหน่วยงานราชการ ได้แก่ โรงงานอุตสาหกรรม คลังสินค้า ยิมเนเซียม สถานีบริการน้ำมัน
อาคาร โรงเรียน โรงพยาบาล โรงแรม ห้างสรรพสินค้า บ้านพักอาศัย และโรงเก็บเครื่องบิน
เป็นต้น

ภาวะการแข่งขันในอุตสาหกรรม

อุตสาหกรรมผลิตภัณฑ์ชิ้นส่วนเหล็กยังคงอยู่ในภาวะฟื้นตัว กำลังการผลิตยังมีเหลืออยู่มาก
อุปสงค์ในสินค้ายังมีอยู่น้อยเมื่อเปรียบเทียบกับอุปทานที่มีอยู่ค่อนข้างมาก
ทำให้การแข่งขันด้านราคามีสูง

ผู้ประกอบการในอุตสาหกรรมผลิตภัณฑ์ชิ้นส่วนเหล็กมีอยู่ประมาณ 10 ราย ซึ่งบริษัท
ศูนย์บริการเหล็กสยาม จำกัด (มหาชน) เป็นบริษัทหนึ่งที่มีความพร้อมทั้งด้านกำลังการผลิต วัตถุดิบ
และเทคโนโลยี นอกจากนี้บริษัทยังได้รับการรับรองมาตรฐาน ISO 9002 : 1994
ซึ่งเป็นที่มั่นใจได้ว่าผลิตภัณฑ์ของบริษัทได้ผ่านขบวนการผลิตที่ได้มาตรฐาน

ทั้งนี้พอจะสรุปภาวะอุตสาหกรรมที่เกี่ยวข้องกับผลิตภัณฑ์ชิ้นส่วนเหล็กโดยสังเขป ได้ดังนี้

อุตสาหกรรมการก่อสร้าง ยังคงได้รับผลกระทบจากการตกต่ำของภาคอสังหาริมทรัพย์

อุตสาหกรรมยานยนต์ มีแนวโน้มฟื้นตัวอย่างช้า ๆ เนื่องจากประชาชนมีการจับจ่ายใช้สอยมากขึ้น
ประกอบกับการส่งออกได้เพิ่มขึ้นอย่างต่อเนื่อง
อันเป็นผลมาจากบริษัทต่างชาติได้มาตั้งฐานการผลิตเพื่อส่งออกในประเทศไทย

อุตสาหกรรมเครื่องใช้ไฟฟ้าและอิเล็คโทรนิกส์ ฟื้นตัวดีขึ้นทั้งทางด้านการผลิต การส่งออก การลงทุน
และการจ้างงาน อันเป็นผลจากภาวะเศรษฐกิจที่มีแนวโน้มดีขึ้น
ความต้องการผลิตภัณฑ์ด้านเทคโนโลยีมีสูง
ขณะเดียวกันมีการย้ายฐานการผลิตเครื่องใช้ไฟฟ้าและอิเล็คโทรนิกส์เพื่อส่งออกมายังประเทศไทยมากขึ้นเรื่อย
ๆ

อุตสาหกรรมเฟอร์นิเจอร์สำนักงาน การเติบโตของอุตสาหกรรมมีแนวโน้มคงที่

(3) การจัดหาผลิตภัณฑ์หรือบริการ

(1) การผลิต

  โรงงาน : จำนวน 3 แห่ง

  กำลังการผลิตเต็มที่ : 600,000 ตันต่อปี

(2) การจัดหาวัตถุดิบหรือผลิตภัณฑ์

ประเภทวัตถุดิบ

1.  เหล็กรีดร้อน หรือ เหล็กแผ่นดำ (Hot Rolled Steel Sheet)
    จัดเป็นเหล็กประเภททรงแบน หรือเหล็กแผ่น (Flat Product)
    ซึ่งนำไปใช้ในอุตสาหกรรมหลายประเภท เช่น อุตสาหกรรมโครงสร้างเหล็ก คลังสินค้า
    รถยนต์ ชิ้นส่วนอุปกรณ์ไฟฟ้า และชิ้นส่วนตู้คอนเทนเนอร์ เป็นต้น

2.  เหล็กรีดเย็น หรือ เหล็กแผ่นขาว (Cold Rolled Steel Sheet)
    เป็นผลิตภัณฑ์ที่แปรรูปมาจากเหล็กแผ่นรีดร้อน โดยส่วนใหญ่จะนำไปใช้ในอุตสาหกรรมรถยนต์
    เครื่องใช้ไฟฟ้า เฟอร์นิเจอร์ รวมทั้งวัตถุดิบในการผลิตเหล็กเคลือบ

3.  เหล็กแผ่นเคลือบสังกะสี (Electro Galvanized Steel)
    เป็นเหล็กที่มีคุณสมบัติในการป้องกันสนิมและการกัดกร่อนได้ดี รวมทั้งงานที่มีการพ่นสี
    โดยใช้ในอุตสาหกรรมการผลิตเครื่องใช้ไฟฟ้า เช่น เครื่องซักผ้า ตู้เย็น
    และเครื่องปรับอากาศ งานเฟอร์นิเจอร์และการตกแต่งด้านสถาปัตยกรรมต่าง ๆ
    และอุตสาหกรรมรถยนต์ เช่น ตัวถังรถยนต์ หม้อกรองอากาศ และถังน้ำมัน
    นอกจากนี้ยังใช้ในงานอื่น ๆ ได้แก่ ทำแผ่นป้ายทะเบียน ป้ายสัญญาณจราจร
    และภาชนะบรรจุต่าง ๆ

4.  เหล็กชุบสังกะสี (Hot Dip Galvanized Steel)
    เป็นเหล็กที่มีคุณสมบัติป้องกันการเกิดสนิมและการกัดกร่อนได้ดี
    สามารถใช้งานได้ทันทีโดยไม่ต้องพ่นสีก็ได้ ซึ่งส่วนใหญ่จะใช้ในการทำอุปกรณ์ไฟฟ้า เช่น
    เฟอร์นิเจอร์ ตู้เย็น ตู้แช่ ชิ้นส่วนเครื่องปรับอากาศ ชิ้นส่วนในอุปกรณ์ไฟฟ้า
    อุปกรณ์ท่ออากาศต่าง ๆ และใช้ทำรางน้ำ นอกจากนี้ยังใช้ในอุตสาหกรรมก่อสร้าง ได้แก่
    การทำหลังคา และใช้ตกแต่งงานสถาปัตยกรรมต่าง ๆ

5.  เหล็กเคลือบอลูมิเนียม (Aluminium Coated Steel)
    เป็นเหล็กชนิดที่ป้องการเกิดสนิมและการกัดกร่อนได้ดี สามารถทนความร้อนได้สูง
    รวมทั้งมีคุณสมบัติในการสะท้อนความร้อนได้ดี
    โดยใช้ทำอุปกรณ์และชิ้นส่วนที่ต้องอยู่ใกล้ความร้อน ได้แก่ ท่อไอเสีย อุปกรณ์เตาอบ เตาแก๊ส
    ห้องอบสี ท่อนำความร้อน รวมทั้งใช้ทำแผ่นพื้น และแผ่นหลังอาคารโรงงาน สถานที่ต่าง ๆ

6.  เหล็กเทรินชีท (Terne Sheet) เป็นเหล็กเคลือบตะกั่วและดีบุกที่ใช้ป้องกันการกัดกร่อน
    และการเกิดสนิมได้ดี โดยเฉพาะกับส่วนที่ต้องสัมผัสกับสารเคมี เช่น น้ำมัน สี ทินเนอร์
    เป็นต้น นอกจากนี้ยังมีคุณสมบัติในการพ่นสีได้ดี โดยส่วนใหญ่จะใช้ทำอุปกรณ์รถยนต์ ได้แก่
    ถังน้ำมัน หม้อน้ำรถยนต์ ที่กรองอากาศ และที่กรองน้ำมัน
    นอกจากนี้ยังใช้ทำอุปกรณ์และชิ้นส่วนเครื่องใช้ไฟฟ้า

7.  เหล็กซิลึคอน (Silicon Steel) เป็นเหล็กที่มีค่าสัมประสิทธิ์การสูญเสียพลังงานต่ำ
    และใช้ในอุต-สาหกรรมเครื่องใช้ไฟฟ้า เช่น ทำ Core Motor และหม้อแปลงไฟฟ้า เป็นต้น

8.  เหล็กเคลือบสี (Colored Sheet) เป็นเหล็กชุบสังกะสี
    ทำให้ป้องกันการกัดกร่อนและการเกิดสนิมได้ดีมาก
    โดยนำไปงานได้ทันทีโดยไม่ต้องนำไปพ่นสีอีก ทำให้ประหยัดเวลาและเหมาะสำหรับทำแผ่นพื้น
    แผ่นหลังคาโรงงาน รวมทั้งทำชิ้นส่วนอุปกรณ์ไฟฟ้า ได้แก่ ผนังเครื่องซักผ้า และตู้เย็น เป็นต้น

9.  เหล็กสแตนเลส (Stainless Steel) เป็นเหล็กที่ป้องกันการกัดกร่อนและการเกิดสนิมได้ดี
    เหมาะสำหรับทำอุปกรณ์เครื่องครัวและเครื่องใช้ต่าง ๆ เช่น ลิฟท์ ท่อ
    รวมทั้งอุปกรณ์ชิ้นส่วนรถยนต์ที่ต้องการเพิ่มความสวยงาม สำหรับวัตถุดิบอื่น ๆ
    ที่ใช้ในการผลิตประกอบด้วย บรรจุภัณฑ์และวัสดุสิ้นเปลือง (Spare Parts) เช่น น็อต สกรู
    และตัวเชื่อม เป็นต้น

แหล่งที่มาของวัตถุดิบ

  บริษัทซื้อวัตถุดิบทั้งจากในประเทศ และนำเข้าจากต่างประเทศ โดยการนำเข้าวัตถุดิบที่

สำคัญ ได้แก่ เหล็กแผ่น และเหล็กม้วน เนื่องจากลูกค้าบางรายของบริษัทต้องการสินค้าที่มีคุณภาพดี
จึงต้องสั่งซื้อวัตถุดิบจากผู้ผลิตเหล็กที่ประเทศญี่ปุ่น ซึ่งสามารถผลิตเหล็กที่มีคุณภาพดี
โดยบริษัทใช้วัตถุดิบส่วนใหญ่จากผู้ผลิตเหล็กรายใหญ่ 2 ราย ได้แก่ Nippon Steel
Corporation และ Nisshin Steel Corporation
โดยบริษัทได้สั่งซื้อผ่านบริษัทตัวแทนจำหน่าย ได้แก่ Okaya & Co., Ltd. และ Mitsubishi
Corporation

สำหรับการสั่งซื้อวัตถุดิบจากประเทศญี่ปุ่นนั้น เนื่องจากนโยบายของผู้ผลิตเหล็กที่กำหนดไว้ว่า
ผู้ผลิตเหล็กจะไม่ขายเหล็กให้กับผู้ใช้ แต่จะขายผ่านตัวแทนจำหน่ายเหล็กเท่านั้น
และผู้ซื้อจะต้องวางเงินมัดจำไว้ถึงร้อยละ 80 ในทันทีที่สั่งซื้อ
ทำให้ในการปฏิบัติเกิดความไม่สะดวกในแง่ของผู้ซื้อ
ดังนั้นเพื่อให้เกิดความคล่องตัวแก่ผู้ซื้อซึ่งเป็นผู้ใช้โดยตรง
ผู้ผลิตเหล็กทุกรายในประเทศญี่ปุ่นจึงกำหนดว่าต้องขายเหล็กผ่านตัวแทนจำหน่ายของตนเท่านั้น
โดยที่ตัวแทนจำหน่ายเหล็กเหล่านี้จะได้รับผลตอบแทนในรูปของค่านายหน้า (Commission)
จากผู้ผลิตเหล็ก ซึ่งในส่วนของบริษัทที่สั่งซื้อผ่าน Okaya & Co., Ltd. และ Mitsubishi
Corporation นั้นไม่ได้มีการทำสัญญาการสั่งซื้อระหว่างกันแต่อย่างใด
แต่จะเป็นการสั่งซื้อเป็นคราว ๆ ไป เนื่องจากเป็นคู่ค้าต่อกันมาเป็นเวลานานแล้ว
และยังเป็นผู้ร่วมทุนของบริษัทอีกด้วย

+----------------------------------+-----------------------------------+
| ผู้ผลิต/เหมืองแร่เหล็ก                 | ตัวแทนจำหน่ายที่บริษัทสั่งซื้อวัตถุดิบ         |
+----------------------------------+-----------------------------------+
| 1.  Nippon Steel Corporation     | Okaya & Co., Ltd.                 |
|                                  |                                   |
| Nisshin Steel Corporation        | Mitsubishi Corporation            |
|                                  |                                   |
|                                  | Okaya & Co., Ltd.                 |
+----------------------------------+-----------------------------------+

สัดส่วนการสั่งซื้อวัตถุดิบ

ปริมาณ : เมตริกตัน

มูลค่า : ล้านบาท

  ------------------------ -------- -------- -------- ---------- -------- --------
                           2543              2542                2541     

  การสั่งซื้อวัตถุดิบ             ปริมาณ    มูลค่า     ปริมาณ    มูลค่า       ปริมาณ    มูลค่า

  ซื้อเหล็กจากต่างประเทศ                                                      

  Okaya Co., Ltd.                            33,622   771.94     17,893   451.43

  Mitsubishi Corporation                     --       --         135      0.59

  อื่น ๆ                                       137      2.93       --       --

  รวมการสั่ง                                   33,759   774.87     18,028   452.02
  ซื้อเหล็กจากต่างประเทศ                                                      

  การสั่งซื้อเหล็กจากในประเทศ                     31,054   487.54     18,939   416.18

  รวมการสั่งซื้อเหล็กทั้งหมด                        64,813   1,262.41   36,967   868.20
  ------------------------ -------- -------- -------- ---------- -------- --------

  ------------------------- -------- -------- -------- --------- -------- ---------
                            2543              2542               2541     

  สัดส่วนการสั่งซื้อวัตถุดิบ         ปริมาณ             ปริมาณ              ปริมาณ    

  การสั่งซื้อเหล็กจากต่างประเทศ                                                 

  Okaya Co., Ltd.                             51.88%             48.40%   

  Mitsubishi Corporation                      -                  0.37%    

  อื่น ๆ                                        0.21%    52.09%    - .      48.77%

  การสั่งซื้อเหล็กจากในประเทศ                               47.91%             51.23%

  รวม                                                  100.00%            100.00%
  ------------------------- -------- -------- -------- --------- -------- ---------

ทั้งนี้ Nippon Steel Corporation และ Nisshin Steel Corporation
เป็นผู้ผลิตเหล็กรายใหญ่ โดยเฉพาะ Nippon Steel Corporation เป็นผู้ผลิตเหล็ก 5
อันดับแรกของโลกที่มีความสามารถในการผลิตเหล็กให้กับลูกค้าได้อย่างเพียงพอและทันเวลา
ซึ่งจากความสัมพันธ์ที่ดีของบริษัทกับบริษัทผู้ผลิตเหล็ก และบริษัทผู้แทนจำหน่าย
เป็นที่เชื่อมั่นได้ว่าบริษัทจะไม่ได้รับผลกระทบหรือความเสียหายใด ๆ
จากผู้ผลิตและผู้แทนจำหน่ายดังกล่าวข้างต้น

  (4) งานที่ยังไม่ได้ส่งมอบ

งานที่ยังไม่ได้ส่งมอบของบริษัท ณ วันที่ 31 ธันวาคม 2543 มีมูลค่าประมาณ 156.78 ล้านบาท
ซึ่งส่วนใหญ่เป็นผลิตภัณฑ์ชิ้นส่วนวัสดุก่อสร้างที่โครงการอยู่ระหว่างขั้นตอนของการดำเนินงานติดตั้งที่ยังไม่แล้วเสร็จ
และยังไม่ส่งมอบงาน